Πρακτικό σχετικά με την πρόσληψη Εντεταλμένων Διδασκόντων με βάση την πρόσκληση Εκδήλωσης Ενδιαφέροντος για την πρόσληψη Εντεταλμένων Διδασκόντων, βάσει του άρθρου 173 του ν.4957/2022, με σχέση εργασίας ιδιωτικού δικαίου ορισμένου χρόνου, για την κάλυψη των διδακτικών αναγκών του Τμήματος για το Χειμερινό Εξάμηνο του ακ. έτους 2023-2024, στο γνωστικό αντικείμενο «Κλασική Μηχανική».

Για τη διδασκαλία του παραπάνω γνωστικού αντικειμένου υπέβαλαν υποψηφιότητες κατ’ αλφαβητική σειρά οι:

1. **55/28-09-2023**
2. **44/25-09-2023**
3. **21/18-09-2023**

Παρουσίαση των υποψηφίων:

1. Ο κύριος 55/28-09-2023 είναι κάτοχος διδακτορικού διπλώματος από το University of Granada, Spain (2014) με θέμα «Isoperimetric inequalities in convex bodies». Διαθέτει επίσης μεταπτυχιακό τίτλο σπουδών από το Τμήμα Μαθηματικών και Εφαρμοσμένων Μαθηματικών του Πανεπιστημίου Κρήτης στα Μαθηματικά και Εφαρμογές τους (2008). Είναι πτυχιούχος του Τμήματος Μαθηματικών του Πανεπιστημίου Κρήτης (2004).

Έχει 5 δημοσιευμένες εργασίες σε διεθνή περιοδικά (Scopus, Zentralblatt). Έχει 26 αναφορές στο έργο του. Διαθέτει αυτοδύναμη διδακτική εμπειρία σε ΑΕΙ δύο (2) εξαμήνων (Εαρινό Εξάμηνο 2018-2019, Εαρινό Εξάμηνο 2022-23).

Η διδακτορική διατριβή και το δημοσιευμένο έργο του κ. 55/28-09-2023 εμπίπτουν στο γνωστικό αντικείμενο «Κλασική Μηχανική».

1. Ο κύριος 44/25-09-2023 είναι κάτοχος διδακτορικού διπλώματος από το Τμήμα Φυσικής του Αριστοτέλειου Πανεπιστημίου Θεσσαλονίκης (2016), με θέμα «Dynamics of Charged Particles in Electromagnetic Fields with applications in Fusion Devices». Διαθέτει επίσης μεταπτυχιακό δίπλωμα ειδίκευσης στα Εφαρμοσμένα Μαθηματικά, με κατεύθυνση Εφαρμοσμένη Ανάλυση & Μαθηματική Φυσική, από το Τμήμα Μαθηματικών του Πανεπιστημίου Πατρών (2009). Είναι πτυχιούχος του Τμήματος Φυσικής του Αριστοτέλειου Πανεπιστημίου Θεσσαλονίκης (2005).

Έχει 12 δημοσιευμένες εργασίες σε διεθνή περιοδικά (12 στη βάση Scopus, 5 στη βάση Zentralblatt) και έχει 179 αναφορές στο έργο του. Από 22/10/2018 έως 31/08/2022 ήταν μεταδιδακτορικός ερευνητής στο University of Warwick. Διαθέτη αυτοδύναμη διδακτική εμπειρία σε ΑΕΙ ενός (1) έτους.

Η διδακτορική διατριβή και το δημοσιευμένο έργο του κ. 44/25-09-2023 είναι απόλυτα συναφή με το γνωστικό αντικείμενο «Κλασική Μηχανική».

1. Ο κύριος 21/18-09-2023 είναι κάτοχος διδακτορικού διπλώματος από το Τμήμα Χημικών Μηχανικών του Εθνικού Μετσόβιου Πολυτεχνείου, (2009) με θέμα «Atomistic and Mesoscopic Simulations of Liquid Crystals and Lipid Membranes». Είναι διπλωματούχος του Τμήματος Χημικών Μηχανικών του Εθνικού Μετσόβιου Πολυτεχνείου (2005).

Έχει 28 δημοσιευμένες εργασίες σε διεθνή περιοδικά (όλες στη βάση Scopus, καμία στη μαθηματική βάση Zentralblatt) και 490 αναφορές στο έργο του. Διαθέτει αυτοδύναμη διδακτική εμπειρία ενός (1) εξαμήνου. Έχει συμμετάσχει ως ερευνητής-μεταδιδακτορικός ερευνητής σε ερευνητικά προγράμματα χρονικής διάρκειας μεγαλύτερη των δέκα (10) ετών.

Η διδακτορική διατριβή και το δημοσιευμένο έργο του κ. 21/18-09-2023 εμπίπτουν στο γνωστικό αντικείμενο «Κλασική Μηχανική».

Ως εκ τούτου οι υποψήφιοι κατατάσσονται με την παρακάτω αξιολογική σειρά:

**Σειρά κατάταξης των υποψηφίων**

1. **44/25-09-2023**
2. **55/28-09-2023**
3. **21/18-09-2023**

**Πρόταση**

Το ερευνητικό έργο του κυρίου 21/18-09-2023 παρουσιάζει μερική συνάφεια με το υπό προκήρυξη γνωστικό αντικείμενο και δεν είναι δημοσιευμένο σε περιοδικά που υπάρχουν στη βάση Zentralblatt, η οποία περιέχει περιοδικά με μαθηματικό περιεχόμενο. Το ερευνητικό έργο του κυρίου 44/25-09-2023 παρουσιάζει απόλυτη συνάφεια με το γνωστικό αντικείμενο «Κλασική Μηχανική». Ο κος 44/25-09-2023 υπερτερεί έναντι των άλλων υποψηφίων και προτείνεται για να διδάξει το μάθημα «Κλασική Μηχανική».

Σε περίπτωση αδυναμίας να αναλάβει το έργο της διδασκαλίας του μαθήματος να τηρηθεί η σειρά κατάταξης των υποψηφίων.